緬尼吐巴

緬尼吐巴，或者叫緬尼托巴省，曼尼托巴，簡稱叫緬省或者曼省，係加拿大一省，首府兼省內人口最多城市係溫尼伯，佢東北郊嘅溫尼伯湖係加拿大境內第五大湖。

緬尼吐巴原本係英屬西北地方嘅一部份，喺1870年自西北地方劃分而出並以一個獨立省嘅地位加入聯邦。緬尼吐巴原本最早係1670年建立嘅哈得遜灣公司嘅一部分，19世紀末至20世紀初，開始有大批移民嚟到定居。

緬尼吐巴嘅標誌係一隻水牛，野生水牛曾一度主宰呢個省境內嘅草原地帶。今日嘅緬尼吐巴係以農業同畜牧業為主，其與西邊嘅亞伯達同沙斯加芝灣兩省，經常被合稱為「草原三省」，係加國最重要嘅糧穀倉地帶。